ટીએનસીએ દ્વારા બીસીસીઆઇના કરાયેલા ઈ-મેઇલમાં જણાવાયું છે કે, ”ભારત અને ઓસ્ટ્રેલિયા વચ્ચે ૧૭ સપ્ટેમ્બરે પહેલી વન ડે ચેન્નઈમાં રમાવાની છે અને તાજેતરમાં જ અમને તમારા તરફથી જણાવવામાં આવ્યું છે કે ઓસ્ટ્રેલિયાની ટીમ આઠ સપ્ટેમ્બરે જ ચેન્નઈ પહોંચી જશે અને તેમની સુરક્ષા, પ્રવાસખર્ચ અને પ્રેક્ટિસ સેશનની વ્યવસ્થા અમારે કરવાની છે. સામાન્ય રીતે યજમાન રાજ્ય ક્રિકેટ સંઘોએ ત્રણ દિવસ જ મહેમાન ટીમની વ્યવસ્થા કરવાની હોય છે, પરંતુ આ શ્રેણીનો પહેલો મુકાબલો છે અને ઓસ્ટ્રેલિયાની ટીમ અહીંની પરિસ્થિતિઓમાં ખુદને ઢાળવા માટે વહેલી આવવા ઇચ્છે છે, જોકે હોટલનો ખર્ચ ઓસી. ટીમ જ ઉઠાવશે.